Melina Merkurisová

Melina Merkurisová (iné mená: Melina Merkuriová, Melina Mercouri; ; * 18. október 1920, Atény, Grécko† 6. marec 1994, New York, USA) bola grécka herečka, speváčka a politička.

V rokoch 19811989 a 19931994 bola ministerkou kultúry za ľavicovú stranu Panhelénske socialistické hnutie (Πανελλήνιο Σοσιαλιστικό Κίνημα), ktorej bola spoluzakladateľkou. Počas turecko-cyperských sporov v osemdesiatych rokoch 20. storočia pritiahla sympatie západnej verejnosti na stranu Cypru a Grékov. Je autorkou projektu Európske mesto kultúry, ktorý Európska únia rozbehla roku 1985. Preslávila sa svojou medzinárodnou kampaňou proti gréckej vojenskej junte, ktorá sa v krajine chopila moci roku 1967.

Jej najslávnejšou filmovou rolou bola prostitútka Ilja v snímke Pote Tin Kyriaki (Ποτέ Την Κυριακή), za ktorú dostala cenu pre najlepšiu herečku na festivale v Cannes roku 1960 a bola nominovaná na Oscara a cenu BAFTA. Na cenu BAFTA bola nominovaná tiež roku 1962 za titulnú rolu v snímke Phaedra. Trikrát bola tiež nominovaná na Zlatý glóbus (filmy Phaedra, Topkapi a Promise at Dawn).

Jej druhým manželom bol francúzsky režisér Jules Dassin.

V ankete Veľkí Gréci (Μεγάλοι Έλληνες – Megali Ellines) gréckej stanice Skai TV z roku 2009, ktorej cieľom bolo vybrať najväčšie osobnosti gréckej histórie, vrátane starovekého Grécka, skončila na 13. mieste.

 Poznámky 
Anglický prepis novogréckeho Μερκούρη.
Podľa : sa „Od mužských priezvisk cudzieho pôvodu, ktoré sú zakončené na spoluhlásku, ženské priezviská sa tvoria príponou -ová tak ako pri domácich priezviskách“.V gréčtine Merkuri je už prechýlený tvar (pozri  a : „Ženská příjmení odvozená od jmen na -os, -as, -is (řec. feminina na -u, -a, -i)“). Mužský tvar priezviska je teda Merkuris.

 Referencie 

 Iné projekty 

 Externé odkazy 



 Informácie na About.com
 Biografia na AllMusic.com
 Heslo v encyklopédii Britannica

 Zdroj 

Kategória:Grécki politici
Kategória:Grécke speváčky
Kategória:Grécke filmové herečky
Kategória:Socialisti
Kategória:Osobnosti na gréckych poštových známkach
Kategória:Osobnosti z Atén